Sammy Lee

For den amerikanske stuperen, se Samuel Lee

Samuel Lee (født 7. februar 1959 i Liverpool) er en tidligere fotballspiller på s suksessrike lag på 1980-tallet, og han var fram til juni 2011 assistentmanager for Premier League-klubben Liverpool inntil han selv valgte å si opp jobben. 

Etter det har han vært i blant annet i Southampton, Everton og Crystal Palace, i tillegg til en kort periode i staben til Sam Allardyce i sistnevntes korte karriere som manager for det engelske landslaget. 

Sammy Lee er nå assisterende trener i West Bromwich Albion (fra 16. desember 2020).

 Karriere som spiller 
Lee fikk en ungdomskontrakt med Liverpool da han var 16 år i 1975, og han spilte seg oppover i forskjellige ungdomslag før han gjorde sin debut for førstelaget til Liverpool 8. april 1978. Lee kom inn som innbytter allerede i det sjette minutt for skadede David Johnson i hjemmekampen på Anfield mot Leicester. Han scoret sitt første mål i denne kampen, da han scoret i det 56. minutt. Liverpool vant kampen 3-2.

Lee spilte regelmessig fra 1980, og selv om han var liten av vekst, ble han anerkjent som en midtbanespiller med gode pasninger, gode løp og i tillegg et godt skudd.

I 1981 var Lee med å vinne både ligacupen og Serievinnercupen med Liverpool. Han var også med da Liverpool vant 1. divisjon året etter.

Han spilte fast for Liverpool helt frem til 1985, da han ble skadet, og var med på å vinne en rekke medaljer for de røde i denne perioden. I august 1986 skiftet han klubb til Queens Park Rangers. Her ble han kun en sesong, og han flyttet til Spania for å spille for Osasuna i 1987. Han ble i Spania frem til 1990 da han flyttet tilbake til England for å spille for Southampton. Han spilte en sesong i klubben før han gikk til Bolton som ble den siste klubben i hans karriere som spiller. Han la opp karrieren som spiller i 1991.

Lee er pr. 10. mai 2007 nr. 15 over listen over spillere med flest kamper i ligacupen for Liverpool. Totalt spilte han 295 kamper og scoret 19 mål for de røde.

Han spilte 14 landskamper og scoret to mål for . Han fikk også seks kamper for det engelske U21-landslaget.

 Karriere som trener 
Hans tidligere kaptein på Liverpool; Graeme Souness, inviterte Lee til å bli en del av trenerstaben i Anfieldklubben i 1993. Her ble han værende og fortsatte som trener under både Roy Evans og Gérard Houllier. Under Houllier ble han forfremmet fra trener for reservelaget til å bli trener for førstelaget til Liverpool.

I 2001 ble Lee ansatt som deltidstrener for det engelske landslaget som var trent av Sven-Göran Eriksson. I juli 2004 ble denne jobben permanent, og han sa da opp jobben som trener i Liverpool.

I 2005 ble han ansatt som assistentmanager i Bolton under Sam Allardyce, og den 30. april 2007 ble han ansatt som manager i klubben da Allardyce trakk seg fra stillingen. Lee ble sparket som manager i oktober etter bare seks måneder med ansvaret etter flere dårlige resultater.  

I mai 2008 fikk han så jobben som assistentmanager i  under manager Rafael Benitez.  Benitez uttalte at «... vi har ikke hentet Sammy tilbake bare fordi han pleide å spille for klubben, eller fordi han også tidligere har vært trener her. Han er en meget rutinert og høyt respektert trener, og hans anseelse gjorde at han stod frem som den fremste kandidaten til stillingen». Lees karriere i bl.a. den spanske klubben Osasuna og det faktum at han snakker flytende spansk var også med i å sikre ham stillingen.  I juni 2011 ble det kjent at Sammy Lee hadde sagt opp jobben som assisterende manager for Liverpool under Kenny Dalglish.

Etter det har han vært i blant annet i Southampton, Everton og Crystal Palace, i tillegg til en kort periode i staben til Sam Allardyce i sistnevntes korte karriere som manager for det engelske landslaget i 2016. 16. desember 2020 ble det klart at blir assistenttrener under Sam Allardyce i West Bromwich.

 Medaljer for Liverpool 
 Som Vinner 
 Ligavinner 1. Divisjon: 1982, 1983, 1984.
 Liga-Cup vinner: 1981, 1982, 1983, 1984.
 Serievinnercup vinner: 1981, 1984.
 Charity Shield vinner: 1979, 1980, 1982.

 Som Nr. 2 
 Serievinnercup, tapende finalist: 1985.
 Europeisk Super Cup, tapende finalist: 1978, 1984.
 Charity Shield, tapende finalist: 1983, 1984.

 Referanser 

 Eksterne lenker 

 Profil på LFChistory.net.
 Profil på Liverpools offisielle side.

Kategori:Engelske fotballspillere
Kategori:Engelske fotballtrenere
Kategori:Fotballspillere for Liverpool FC
Kategori:Fotballspillere for Queens Park Rangers FC
Kategori:Fotballspillere for CA Osasuna
Kategori:Fotballspillere for Southampton FC
Kategori:Fotballspillere for Bolton Wanderers FC
Kategori:Fotballtrenere for Bolton Wanderers FC
Kategori:Fotballtrenere for Liverpool FC
Kategori:Ansatte i Liverpool FC
Kategori:Personer fra Liverpool
Kategori:Fødsler i 1959